Նախարարության շենքում ռումբի առկայության մասին ահազանգը կեղծ էր | ԱՐՄԵՆՊՐԵՍ Հայկական լրատվական գործակալություն
12:42, 1 Սեպտեմբեր, 2017
ԵՐԵՎԱՆ 1 ՍԵՊՏԵՄԲԵՐԻ, ԱՐՄԵՆՊՐԵՍ: ՀՀ տրանսպորտի, կապի և տեղեկատվական տեխնոլոգիաների նախարարության շենքում ռումբի առկայության մասին ահազանգը կեղծ էր: Լրագրողների հետ զրույցում այս մասին ասաց Երևանի փրկարար ծառայության պետի տեղակալ Առլեն Բադալյանը:
«Շենքի բոլոր սենյակները ստուգված են, որեւէ բան չենք հայտնաբերել: Ահազանգը կեղծ էր: Նախարարության աշխատակիցները հանգիստ կարող են վերադառնալ իրենց աշխատանքին»,- «Արմենպրես»-ի փոխանցմամբ՝ ասաց նա:
Ոստիկանությունից «Արմենպրես»-ի հետ զրույցում տեղեկացրին, որ ահազանգի հեղինակի մասին պաշտոնական տեղեկատվություն կտրամադրեն ավելի ուշ: